钦定古今图书集成/历象汇编/岁功典/第084卷 > 《后汉书》 > 祭祀志
## 钦定古今图书集成/历象汇编/岁功典/第084卷 > 《后汉书》 > 祭祀志

立冬之日，迎冬于北郊，祭黑帝元冥。车旗服饰皆黑，
歌《元冥》，八佾舞《育命》之舞。

〈注〉《月令章句》曰：“北郊六里，因水数也。”　《皇览》曰：“自秋分数四十六日，则天子迎冬于北堂，距邦六里，堂高六尺，堂阶六等，黑税六乘，旗旄尚黑，田车载甲铁鍪，号曰助天诛。唱之以羽，舞之以干戈。此迎冬之乐也。”